Denis Kusý

**Denis Kusý** (s. 8. elokuuta 1997 Praha, Tšekki) on tšekkiläinen jääkiekkoilija, joka pelaa Mestis-joukkue Joensuun Kiekko-Pojissa. Hän on pelipaikaltaan vasen laitahyökkääjä. Kusý laukoo oikealta.

## Ura
### Seuraura
Kusý on HC Pardubicen kasvatti. Hän voitti kaudella 2012–2013 seuran U16-joukkueen sisäisen piste-, maali- ja syöttöpörssin tehoilla 17+30=47 ja sisäisen tehotilaston lukemalla +14. Kaudella 2013–2014 Kusý oli Pardubicen U18-joukkueen paras pistemies ja maalintekijä tehoilla 16+11=27. Kauden 2014–2015 hän pelasi suurimmaksi osaksi seuran U20-joukkueessa, mutta Kusý vahvisti myös pudotuspeleissä U18-joukkuetta. Hän voitti Pardubicen sisäisen piste- ja maalipörssin tehoilla 5+5=10 sekä sisäisen tehotilaston lukemalla +6.

Kaudeksi 2016–2017 Kusý siirtyi Yhdysvaltoihin NAHL-junioriliigan Minnesota Magiciansiin ajatuksenaan pelata myöhemmin yliopisarjoissa. Hän pelasi siellä seitsemän ottelua ilman tehopisteitä. Kusý pelasi myös NA3HL-liigan College Station Spiritissa 11 ottelua tehopistein 19+10=29, kunnes joulukuussa 2016 hän palasi lopulta Pardubiceen. Kusý debytoi myös Extraligassa, jossa hän pelasi kaksi runkosarjaottelua ilman tehopisteitä. Kusý teki Extraliga-debyyttinsä 8. tammikuuta 2017 vieraissa HC Vítkovicea vastaan. Hänet merkittiin Pardubicen nelossentteriksi laidoilleen Martin Kaut ja Jan Starý. Kusý sai ottelussa jääaikaa 2.50 minuuttia. Hän pelasi kauden aikana miesten pelejä myös lainalla kolme ottelua Tšekin toiseksi korkeimmalla sarjatasolla 1. česká hokejová ligan HC Slovan Ústí nad Labemissa ja viisi ottelua sarjatasoa alempana 2. česká hokejová ligan SC Kolínissa. 

Kusý pelasi kauden 2017–2018 suurimmaksi osaksi lainalla 1. ligan HC Litoměřicessa, jossa hän teki 38 runkosarjaottelussa tehot 12+15=27, joilla Kusý oli joukkueen kolmanneksi paras pistemies. Hän jakoi myös Litoměřicen sisäisen tehotilaston voiton Jan Veselýn kanssa. Kusý pelasi myös seitsemän ottelua lainalla 2. ligan HC Moravské Budějovicessa. Hän pelasi kauden aikana viisi ottelua Pardubicen U20-joukkueessa.

Kauden 2018–2019 Kusý aloitti lainalla Litoměřicessa, jossa hän pelasi seitsemän 1. ligan ottelua, kunnes Kusý pelasi Pardubicen Extraliga-joukkueen vahvuuteen. Kauden ensimmäisessä Extraliga-ottelussaan, runkosarjan viidennellä kierroksella 29. syyskuuta 2018 ottelussa HC Kometa Brnoa vastaan hän onnistui maalinteossa voittomaalikilpailussa, jossa Kusý ratkaisi Pardubicelle 3–2-voiton. Extraliga-uransa ensimmäisen pelitilannemaalin Kusý teki 9. joulukuuta 2018 Mountfieldia vastaan. Hän pelasi liigassa kauden aikana 27 runkosarjaottelua tehopistein 2+3=5, kunnes Kusýn kausi päättyi leikkaushoitoa vaatineeseen vammaan tammikuussa 2019. Toukokuussa hän teki Pardubicen kanssa kolmivuotisen jatkosopimuksen. 

Elokuussa seura lainasi Kusýn 1. ligan SK Horácká Slavia Třebíčiin, jossa hän pelasi alkukaudella 2019–2020 neljä ottelua. Kusý pelasi Pardubicen Extraliga-joukkueessa 41 runkosarjaottelua tehopistein 5+13=18. Kaudella 2020–2021 hän pelasi siellä 43 runkosarjaottelua tehden 12 tehopistettä ja kolme pudotuspeliottelua ilman tehopisteitä. Kaudella 2021–2022 Kusý pelasi ainoastaan lainalla 1. ligan HC Vrchlabíssa, jossa hän teki 17 runkosarjaottelussa kymmenen tehopistettä.

Kusý siirtyi kaudeksi 2022–2023 vuoden mittaisella sopimuksella Mestis-joukkue Joensuun Kiekko-Poikiin. Hän oli joukkueen paras pistemies ja maalintekijä tehoilla 24+28=52, joilla Kusý jakoi sarjan pistepörssin kahdeksannen sijan Tuton Roope Rannan kanssa.

Kaudeksi 2023–2024 Kusý palasi Extraligaan ja siirtyi Rytíři Kladnon riveihin. Hän teki liigan yhden kauden piste-ennätyksensä tehtyään 34 runkosarjaottelussa tehot 7+13=20. Kusý kärsi kuitenkin terveydellisistä haasteista ja hän pelasi kaudella 2024–2025 vain 28 runkosarjaottelua. Heinäkuussa 2025 Kusý teki 1+1-vuotisen sopimuksen Mountfieldin kanssa. Tammikuussa 2026 hän palasi kuitenkin loppukauden 2025–2026 kattavalla ja yhden optiovuoden sisältävällä sopimuksella Joensuun Kiekko-Poikiin.

### Maajoukkueura
Kusý on pelannut 13 nuorten ja kahdeksan poikien maaottelua.

## Tilastot

## Lähteet

## Aiheesta muualla
*
*
*